Kui me nüüd koju kolisime, siis otsustasime, et iga ostu, mis selle uue kodu heaks teeme, mõtleme hästi hoolega läbi. Me tahame väga vähendada plastiku ja ühekordsete asjade kasutamist.
#000001
1. Hari ja kühvel - kõige lihtsam on haarata toidupoest endale plastikust hari ja kühvel. Mina tellisin meile nad aga hoopis Elamise Kergus e-poest. Hari on väga hea, kühvel võiks olla tsipa laiem (pilt all).
#000003
2. Puhastusvahendid - esimesed lahustuvad puhastusvahendid saatis mulle proovimiseks Heveren.ee ja ma olen neist siiani täielikus vaimustuses. Pildil olev Biobaula köögivahend on tooniku pudelis ja peale on keeratud suvaline sprei-otsik. Olen selle puhastusvahendi ja tema veidra väljanägemisega väga rahul! Postitus teistest minu proovitud Biobaula puhastusvahenditest on siin.
#000004
3. Puidust lõikelauad - ainus plastikust lõikelaua eelis on minu arvates see, et selle saab nõudepesumasinasse visata. Meil ei ole kodus enam ühtegi plastikust lõikelauda ja oleme väga rahul, rohelise seebi ja tugeva harjaga on lihtne neid kõiki ka puhaste ja hästi lõhnavatena hoida.
#000005
6. Pesuharjad/svammid - kõik svammid vahetasin kookosest või luffast käsnade vastu. Nõudepesuks kasutan pisikest harjakest.
#000008
9. Metallist kohvifiltrid - me kasutame kohvi valmistamiseks vaheldumisi Chemexit ja aero pressi, mõlema jaoks ostsime juurde korduvkasutatavad filtrid.
#000011
Kõrred on meil ammu pilliroost ja tööpinna lapid pestavad. Küll jah, 100% jätkusuutliku köögi poole on meil veel omajagu minna. Endiselt kasutame me küpsetuspaberit (mida ma küll maksimaalselt korduvkasutan) ja toidukilet (oleme väga säästlikud, aga kasutame). Ja köögipaberit kasutame ka. Me kasutame seda selliste asjade pühkimiseks, millega ei taha köögirätikuid ära määrida. Tead ju küll, kui ökane võib vahel elu olla...
#000012